open-index/open-wikipedia-markdown huggingface dataset:
1980. aasta Lääne-Saksamaa parlamendivalimised

**Lääne-Saksamaa 1980. aasta parlamendivalimised** olid 5. oktoobril 1980 toimunud Lääne-Saksamaa valimised, millega valiti välja Liidupäeva 9. koosseis. Valimised võitis CDU-CSU, kuid koalitsioonivalitsuse moodustasid Saksamaa Sotisaaldemokraatlik Partei ja Vaba Demokraatlik Partei, mis olid ka eelmise valitsuse koalitsiooni moodustanud.

## Valimiste eellugu
Valimiste eel oli võimul SPD-FDP koalitsioon liidukantsler Helmut Schmidtiga**,** kes jäi SPD kantslerikandidaadiks. CDU-CSU kantslerikandidaat oli esmakordselt CSUst, selleks oli CSU parteijuht ja Baieri liidumaa peaminister Franz Josef Strauß. Nagu 1976. aasta valimistelgi, oli seegikord CDU-CSU eesmärgiks absoluutenamuse saavutamine, et SPD-FDP koalitsioon välja tõrjuda. Strauß oli populaarne kodus Baieris, kuid mujal Saksamaal mitte. Tema tendents oma poliitilistest vastastest teravalt ja sõjakalt rääkida ei aidanud kaasa, samas kui Helmut Schmidti nähti kui tegijat, kes keskendus konkreetsetele poliitilistele ja majanduslikele tulemuste saavutamisele, mitte poliitilisele retoorikale.

## Valimised
Valimisõiguslikke kodanikke Lääne-Saksamaal oli kokku 43 231 741. Valimas käis 38 292 096 inimest ehk 88,57% valijaskonnast.

Liidumaade kaupa jagunesid kohad järgmiselt:

## Valimiste tulemused
Kuigi CDU-CSU tuli taas esimeseks, said nad tunduvalt vähem kohti kui eelmistel valimistel ning senine SPD-FDP koalitsioon jätkus. Strauß loobus oma võidetud Liidupäeva mandaadist, et jätkata tööd Baieri peaministrina, opositsioonijuhiks jäi Helmut Kohl.

## Viited
Sars-le-Bois

**Sars-le-Bois** on vald Põhja-Prantsusmaal Pas-de-Calais' departemangus.

Sars-le-Bois asub Canche'i jõe kallastel, u. 26 km Arrasist läänes, maantee D79E ääres.

## Huviväärsused

* St. Nicholas' kirik, pärineb 18. sajandist.

## Vaata ka

* Pas-de-Calais' departemangu haldusüksuste loend

## Viited
Sarton

**Sarton** on vald Põhja-Prantsusmaal Pas-de-Calais' departemangus.

Sarton asub Authie jõe kallastel, u. 37 km Arrasist edelas, teede D1E ja D938 ristumiskoha ümbruses.

## Huviväärsused

* Notre-Dame'i kirik, pärineb 16. sajandist.
* Vana veski.
* *Les Jardins de Sans-Soucis* (murettekitavad aiad), 1998. aastal ümber 16.-17. sajandi mõisa ehitatud topiaarkunstiga aed, sealhulgas vanade aiatööriistade kollektsioon ja püsikunstinäitus.

## Vaata ka

* Pas-de-Calais' departemangu haldusüksuste loend

## Viited
Novoukrajinka

**Novoukrajinka** (ukraina keeles Новоукраїнка) on linn Ukrainas Kirovogradi oblastis, Novoukrajinka rajooni keskus. Linn asub Tšorni Tašlõki jõe ääres.

Novoukrajinka on asutatud 1770. aastal, linnaõigused sai 1938. aastal.

## Viited
Ami Morita

**Ami Morita** on jaapani päritolu Eesti balletitantsija. 

Ami Morita on õppinud tantsimist Nagano balletikoolis ja Stuttgardis John Cranko tantsukoolis. Alates 2020. aastast töötab ta Eesti Rahvusballetis, kus sai esitantsijaks.

## Balletirolle
*Odette/Ottilie (Tšaikovski "Luikede järv")
*Alice (Schiavoni "Alice Imedemaal")
*Lesk mustas (Kase/Steineri/Mölderi "Louis XIV – kuningas Päike")

## Viited
Kaassõltuvus

**Kaassõltuvus** on psühholoogiline nähtus, kus inimene toetab oma käitumisega teise inimese, enamasti oma lähedase sõltuvusprobleeme. Enamasti esineb see oma suhtepartnerite puhul, kus sellise käitumise taga on kiindumus, kooselu käigus välja kujunenud peresisene rollijaotus või häbi probleemi avalikuks tuleku ees. Kaassõltuvuses võivad aga olla ka sõltlase teised sugulased või tuttavad, lapsed, vanemad, sõbrad või töökaaslased. 

Suhetes kaasnevad kaassõltuvusega tihti teised probleemid - ebavõrdsus, kontrolliv või ärakasutav käitumine, vaimse tervise probleemid või füüsiline vägivald. 

Kaassõltuvuse mõistet võib kasutada ka palju laiemas tähenduses, kus algne probleem ei pruugi olla sõltuvus, vaid võib olla ka krooniline haigus või puue - ükskõik mis, mis vajab lähedaste või üldse teiste inimeste tuge. Kaassõltuvaks võib kutsuda ka meedikute, hoolduspersonali või terve kogukonna käitumist. Kõige tavapärasem on siiski kasutada seda sõna alkohoolikute või narkosõltlaste lähedaste korral.  

## Välislingid

* Kätlin Konstabel, Puust ja punaseks: kaassõltuvus, Müürileht, 12. detsember 2022
* Melody Beattie, Mis on kaassõltuvus ja kes on kaassõltlane?, 23. juuni 2022, Delfi Alkeemia
Marco Lukka

**Marco Lukka** (sündinud 4. detsembril 1996 Pärnus) on Eesti jalgpallur (kaitsja). Ta mängib Eesti Premium liiga klubis Tallinna FC Flora. 

## Klubikarjäär
### Seinäjoki JK
10. juulil 2015 liitus Lukka Soome kõrgliiga klubiga Seinäjoki JK. 

### Tallinna FC Flora (2020–)
21. august 2020 Lukka taasliitus laenulepingu alusel selle hooaja lõpuni Floraga. 

Jaanuaris 2021 taasliitus ta Floraga sõlmides 2-aastase lepingu.

## Koondisekarjäär
A-koondise debüüdi tegi Lukka 5. septembril 2021 sõprusmängus Põhja-Iirimaa vastu.

## Karjääri statistika
### Klubi
*Uuendatud seisuga 18. detsember 2023*

### Koondis
*Uuendatud seisuga 18. detsember 2023*

## Saavutused
### Meeskondlikud
;Tallinna FC Flora:
*Premium liiga: 2017, 2019, 2020, 2022, 2023
*Eesti karikas: 2020

## Vaata ka
*Eesti jalgpallikoondislaste loend

## Viited

## Välislingid
*
*
*Transfermarkti profiil
Jevgeni Grib

**Jevgeni Grib** (sündinud 7. novembril 1988 Tallinnas) on Eesti balletitantsija. 

Jevgeni Grib on lõpetanud 2001. aastal Tallinna eraballetikooli Fouetté ja 2010. aastal Tallinna Balletikooli (erialaõppejõud Enn Suve). 2010. aastal liitus ta Eesti Rahvusballetiga. Vahepeal (2013–2014) tantsis ta Peterburis Boriss Eifmanni balletiteatris. 
Aastal 2014 osales Grib Moskvas Diana Vishneva Context Dance festivalil. 

2014. aastal sai Grib Eesti Rahvusballeti nooremsolistiks ja 2018. aastal solistiks ning aastal 2020 tõusis esitantsijaks. 

28. aprillil 2024, Vanemuise balleti 85. aastapäevale pühendatud öögala lõppedes tutvustas Vanemuise teatri balletijuht Mare Tommingas esmakordselt avalikkusele lavastajat ja koreograafi Jevgeni Gribi kui Vanemuise teatri tulevast balletijuhti. 
Grib alustab balletijuhina tööd Vanemuise teatri 155. hooaja sügisel. Direktor Aivar Mäe sõnul on Jevgeni Gribi tugevuseks tema ambitsioon ning pühendumine, kindel soov ja nägemus arendada Vanemuise balletitruppi ja selle kvaliteeti edasi kõrgustes, kuhu praegune balletijuht Mare Tommingas balletitrupi oma ametiaja 26 aasta vältel viinud on.

## Tunnustus
*2012 – Eesti Teatriliidu Kristallkingakese auhind (rollide eest lavastustes "Bernarda Alba maja" (Tallinna Balletikool), "Vestlus luigega" (Tallinna Tantsuteater), "Aeg" (Rahvusooper Estonia), "Helde puu" (Nargen Festival))
*2018 – Eesti Teatriliidu balletiauhind (Alan lavastuses "Tramm nimega Iha" ja Hilarion lavastuses "Giselle" (mõlemad Eesti Rahvusballett))
*2019 – Eesti Teatriliidu balletiauhind (lühiballeti "Valgus aknas" koreograaf-lavastaja (Eesti Rahvusballett))
* 2022 – Presidendi Kultuurirahastu noore kultuuritegelase preemia

## Viited

## Välislingid
*This Bitter Earth by Svetlana Danilova and Jevgeni Grib. jackdevant.com
William Newton

**William Allen Newton IV**, ka **William Newton** (sünniaasta umbes 1988–1990) on Ameerika Ühendriikide ja Eesti balletitantsija. 

William Newton on õppinud New Albany balletikollektiivi balletikoolis ja Houstoni balletiakadeemias Claudio Muñozi ja Andrew Murphy juhendamisel. Ta on töötanud aastatel 2009–2017 Houstoni Balletis ja 2017–2020 Columbuses tegutsevas BalletMetis. 

Alates 2020. aastast on Newton Eesti Rahvusballeti solist ning aastast 2024 esitantsija. 

Detsembris 2022 tantsis Newton Estonia laval Conradi rollis (Medora rollis Anna Roberta) José Martíneze lavastatud balleti "Korsaar" esietenduses.

## Balletirolle
* Albrecht (Adami "Giselle")
* Prints Siegfried (Tšaikovski "Luikede järv")
* Paris (Prokofjevi "Romeo ja Julia")
* Prints (Prokofjevi "Tuhkatriinu")
* Espada (Minkuse "Don Quijote")
* Prints (Stevensoni "Pähklipureja") 
* Hortensio (Cranko "Tõrksa taltsutus") 
* Louis XIV (Kase/Steineri/Mölderi "Louis XIV – kuningas Päike")
* Conrad (Adami/Martíneze "Korsaar")

## Tunnustus

* 2024 Eesti Teatriliidu balletiauhind (Vronski lavastuses "Anna Karenina", Stanley lavastuses "Tramm nimega Iha", Mees lühiballetis "Open Door" ja *adagio* lühiballetis "Suite en blanc" lavastuses "Must/Valge", Dietz von Egloff lavastuses "Õhtused majad" ning Pähklipureja-prints lavastuses "Pähklipureja" (kõik Eesti Rahvusballett))

## Viited

## Välislingid
*Estonian National Ballet - José Martinez's Le Corsaire. YouTube, 28. jaanuar 2023 (intervjuu alguse ajakood **0:58**)
PySimpleGUI

**PySimpleGUI** on avatud lähtekoodiga Pythoni graafilise kasutajaliidese (ingl. *graphical user interface* ehk GUI) teek, mis võimaldab kasutajatel kiiresti ja lihtsalt luua GUI rakendusi.  PySimpleGUI eesmärk on hõlbustada GUI-de loomist Pythonis, ilma et oleks vaja õppida keerukaid GUI-teeke nagu Qt, wxPython või tkinter. PySimpleGUI-s on lihtne luua erinevaid graafilisi elemente: nupud, tekstikastid, valikunupud, kastid ja palju muud. Koodi kirjutamine on lihtne ja intuitiivne ning võimaldab programmeerijatel luua kiiresti ja tõhusalt erinevaid GUI rakendusi. PySimpleGUI pakub ka erinevaid funktsioone ja võimalusi: mitmerealine tekst, graafikud, taustapildid, kaardiplotterid ja palju muud.

## Platvormid
PySimpleGUI toetab erinevaid operatsioonisüsteeme, sealhulgas Windows, macOS, Linux ja Raspberry Pi. See tähendab, et PySimpleGUI koodi saab kirjutada ükskõik millisele platvormile ja seda saab käivitada teistel platvormidel ilma, et oleks vaja koodi uuesti kirjutada. 

#### PySimpleGUIWeb
PySimpleGUIWeb on eksperimentaalne projekt, mis püüab pakkuda PySimpleGUI Pythoni graafilise kasutajaliidese raamistiku veebipõhist versiooni. Projekti eesmärk on võimaldada arendajatel luua veebipõhiseid graafilisi kasutajaliideseid, kasutades sarnast süntaksit nagu PySimpleGUI.

## Installeerimine
PySimpleGUI saab installeerida kirjutades terminali: 
```python3
pip install pysimplegui
or
pip3 install pysimplegui
```
Näide teegi võimalustest:
```python3
import PySimpleGUI as sg

sg.theme('DarkAmber')   # Vali kasti värv
# Kõik vajalik aknas toimuv
layout = [  [sg.Text('Some text on Row 1')],
            [sg.Text('Enter something on Row 2'), sg.InputText()],
            [sg.Button('Ok'), sg.Button('Cancel')] ]

# Loo aken
window = sg.Window('Window Title', layout)
# Tsükliga kontrollib sisendit ja nupuvajutust ning kui kasutaja on rakenduse kinni pannud
while True:
    event, values = window.read()
    if event == sg.WIN_CLOSED or event == 'Cancel': # if user closes window or clicks cancel
        break
    print('You entered ', values[0])

window.close()
```


## Viited


## Välislingid
* https://pysimplegui.readthedocs.io/en/latest/
* https://github.com/PySimpleGUI/PySimpleGUI
* https://realpython.com/pysimplegui-python/
* https://pysimplegui.readthedocs.io/en/latest/cookbook/
* https://pysimplegui.readthedocs.io/en/latest/demo_table/README.html
Molodohvardijsk

**Molodohvardijsk** (ukraina keeles *Молодогвардійськ*) on linn Ukrainas Luhanski oblastis. 2014. aastast on linn Luhanski Rahvavabariigi kontrolli all, mille Venemaa 2022. aastal annekteeris. 

Molodohvardijsk asutati 1955. aastal, linnaõigused sai 1961. aastal.

2013. aastal oli linnas 23 332 elanikku.

## Viited
Rocco Robert Shein

**Rocco Robert Shein** (sündinud 14. juulil 2003 Tallinnas) on Eesti jalgpallur (kaitsja). Ta mängib Hollandi Eerste Divisie klubis FC Dordrecht. 

## Klubikarjäär
### FC Utrecht
31. jaanuaril 2022 liitus Shein laenulepingu alusel Hollandi klubiga Utrecht. Pärast neljakuulist laenul oldud aega liitus ta klubiga 3-aasta pikkuse lepinguga.
### FC Dordrecht
Hollandi kõrgliigaklubist Utrechtist esiliigasse (Keuken Kampioen Divisie) FC Dordrechti 2023. aastal siirdunud Shein sai uues klubis automaatselt erilise staatuse - nimelt oli ta esimene mängija üle 30 aasta, kelle eest maksis peamiselt oma noorte arendamisele keskendunud Dordrecht üleminekutasu.

## Koondisekarjäär
A-koondise debüüdi tegi Shein 13. juunil 2022 sõprusmängus Albaania vastu. 

Oma 14. koondisemängus, mis toimus Aserbaidžaani koondise vastu 11. oktoobril 2024, lõi Shein esimese värava koondises, ühtlasi tunnistati ta Eesti koondise mängu parimaks mängijaks.

## Karjääri statistika
### Klubi
*Uuendatud seisuga 12. oktoober 2024*

### Koondis
*Uuendatud seisuga 24. november 2023*

## Saavutused
### Klubi
;Tallinna FC Flora:
*Premium liiga: 2020
*Eesti Superkarikas: 2021

## Isiklikku
Rocco Robert Sheini isa on Eestis Korvpalli Meistriliiga tasemel korvpalli mänginud Mark Shein.

## Vaata ka
*Eesti jalgpallikoondislaste loend

## Viited

## Välislingid
*
*
*Transfermarkti profiil
*Häberli külmkapist Henni usaldusaluseks. Shein: eks igale treenerile sobivad erinevad mängijad soccernet.ee, 9. oktoober 2024.
Petrovo-Krasnosillja

**Petrovo-Krasnosillja** (ukraina Петрово-Красносілля)  on linn Ukrainas Luhanski oblastis. Asub Luhanskist 45 km edelas.  2014. aastast oli linn Luhanski Rahvavabariigi kontrolli all, mille Venemaa 2022. aastal annekteeris. Venemaa kasutab endist venepärast nime **Petrovskoje** (Петровское).

Linn on kasvanud välja 1790. aastal esmamainitud asulast, mille juurde 1896. aastal rajati keemiatehas. Asula sai aleviks 1938. aastal ning linna õigused 1963. aastal. Kuni 1959-2016 kandis asula nime *Petrovske* (ukraina Петровське, vene Петровское).

Linnas elas 2011. aastal 13 500 inimest.

Linnavalitsuse haldusalas asub lisaks linnale veel 4 asulat.

## Viited

## Välislingid
Sauchy-Cauchy

**Sauchy-Cauchy** on vald Põhja-Prantsusmaal Pas-de-Calais' departemangus.

Sauchy-Cauchy asub *[[Canal du Nord]]i* kallastel, u. 31 km Arrasist kagus, teede D21E ja D14 ristumiskoha ümbruses.

## Huviväärsused

* Notre-Dame'i kirik, pärast Esimest maailmasõda koos enamusega külast uuesti üles ehitatud.
* Sõjakalmistu.

## Vaata ka

* Pas-de-Calais' departemangu haldusüksuste loend

## Viited
Karl Andre Vallner

**Karl Andre Vallner** (sündinud 28. veebruaril 1998 Tallinnas) on Eesti jalgpallur (väravavaht). Ta mängib Eesti Premium liiga klubis Tallinna FCI Levadia 

## Klubikarjäär
### FC Levadia
2021. aasta jaanuaris liitus Vallner Tallinna FCI Levadiaga.

## Koondisekarjäär
A-koondise debüüdi tegi Vallner 8. jaanuaril 2023 sõprusmängus Islandi vastu. Samas mängus debüteerisid ka Erko Jonne Tõugjas, Alex Matthias Tamm, Joan Jakovlev, Nikita Vassiljev ja Marko Lipp.

## Karjääri statistika
### Klubi
*Uuendatud seisuga 6. märts 2023*

### Koondis
*Uuendatud seisuga 24. november 2023*

## Saavutused
### Klubi
;Tallinna FCI Levadia:
*Premium liiga: 2021
*Eesti karikas: 2021
*Eesti Superkarikas: 2022

## Vaata ka
*Eesti jalgpallikoondislaste loend

## Viited

## Välislingid
*
*
*Transfermarkti profiil
Saudemont

**Saudemont** on vald Põhja-Prantsusmaal Pas-de-Calais' departemangus.

Saudemont asub 23 km Arrasist kagus, teede D39 ja D13 ristumiskoha ümbruses. Autoroute A26 möödub 800 m kaugusel.

## Huviväärsused

* St. Légeri kirik, pärit 12. sajandist.

## Vaata ka

* Pas-de-Calais' departemangu haldusüksuste loend

## Viited
Erko Jonne Tõugjas

**Erko Jonne Tõugjas** (sündinud 5. juulil 2003 Tallinnas) on Eesti jalgpallur (kaitsja). Ta mängib Eesti Premium liiga klubis Tallinna FC Flora. 

## Klubikarjäär
## Koondisekarjäär
A-koondise debüüdi tegi Tõugjas 8. jaanuaril 2023 sõprusmängus Islandi vastu. Samas mängus tegid oma debüüdi veel Karl Andre Vallner, Alex Matthias Tamm, Joan Jakovlev, Nikita Vassiljev ja Marko Lipp.

## Karjääri statistika
### Klubi
*Uuendatud seisuga 18. detsember 2023*

### Koondis
*Uuendatud seisuga 18. detsember 2023*

## Saavutused
### Meeskondlikud
;FC Nõmme United:
*Esiliiga B: 2019

;FC Nõmme United U17:
*U17 Eliitliiga Esiliiga: 2019

;Tallinna FC Flora:
*Premium liiga: 2023

## Vaata ka
*Eesti jalgpallikoondislaste loend

## Viited

## Välislingid
*
*
*Transfermarkti profiil
Sauchy-Lestrée

**Sauchy-Lestrée** on vald Põhja-Prantsusmaal Pas-de-Calais' departemangus.

Sauchy-Lestrée asub 31 km Arrasist kagus, teede D21E ja D15 ristumiskoha ümbruses.

## Huviväärsused

* Pärast Esimest maailmasõda ehitasid ümberehitusmeeskonnad uuesti üles Püha Amberti kiriku ja suurema osa külast.
* Sõjakalmistu.

## Vaata ka

* Pas-de-Calais' departemangu haldusüksuste loend

## Viited
Marius Petipa

**Marius Petipa** (vene keeles Мариус Иванович Петипа *Marius Ivanovitš Petipa*; 11. märts 1818 Marseille – 14. juuli  (vkj 1. juuli) 1910 Gurzuf, Tauria kubermang) oli prantsuse ja Keiserliku Venemaa balletitantsija, koreograaf ja ballettmeister. 

Prantsusmaal balletitantsijana ja ballettmeistrina tegutsenud Petipa kutsuti 1847. aastal Peterburi Suure Teatri ballettmeistriks ja balletitantsijaks.
Petipa jäigi Venemaale, sidudes oma elu vene balletiga rohkem kui pooleks sajandiks. 
Ta lavastas mitmes teatris, sealhulgas Maria Teatris ja Moskva Suures Teatris.

1894. aastal sai Petipa Vene Keisririigi alamaks.

## Isiklikku
Nii Marius Petipa isa Jean-Antoine Petipa kui ka vend Lucien Petipa olid balletitantsijad ja  ballettmeistrid. 

## Välislingid
Johannes Dale-Skjevdal

**Johannes Dale-Skjevdal** (sündinud 23. mail 1997 Lørenskogis) on Norra laskesuusataja, olümpiavõitja (2026). 

Alates debüüdist maailma karikasarjas 2018. aastal on ta neil võistlustel saavutanud mitmeid poodiumikohti ning võitnud 2020. aasta detsembris esimest individuaalsõidu võitu, kui sai Hochfilzenis võidu 10 km sprindis. 2020. ja 2021. aasta maailmameistrivõistlustelt võitis ta kokku kolm medalit, kaks hõbedat ja ühe pronksi. 

### Maailma karikasarja etapivõidud
Lõigumärk

**Lõigumärk** (sks *Absatzzeichen*, inglise keeles *pilcrow*) on käsitsi kirjutatud märk või tüpograafiline sümbol uue lõigu alguse märkimiseks.

## Ajaloost
### Ladina tekstides
Kreeka kirja lõigumärgi asemel, mis kujutas endast horisontaaljoont lõigu algusest vasakul, hakati kasutama tähte k, lühendit ladinakeelsest sõnast *kaput* 'pea', st uue mõtte algus ehk pea. Umbes 300 aasta paiku eKr tuli lõigu vm tekstiosa kohta kasutusele ladinakeelne sõna *capitulum* 'peake' ja lõigu algust hakkas tähistama täht C.

### Keskajal
1100. aastatel oli C-täht täielikult asendanud K-tähe kasutuse. Kirjutajad jätsid enamasti lõigu algusse ruumi, kuhu sai värviga või erivärvilise tindiga kirjutada lõigumärgi; sellest, kui see koht jäi tühjaks, kujunes tänapäeval tuntud taandrida. Rubrikaatorid lisasid tähele sageli kaks vertikaaljoont ja täitsid tähe ümara osa tindiga (⸿), võib-olla parema nähtavuse huvides, nii et see hakkas sarnanema tänapäeval tuntud lõigumärgile (¶).

## Viited

## Välislingid
* The Origin of the Pilcrow, aka the Strange Paragraph Symbol. - Smithsonian.com (blog), July 10, 2013
* Pilcrow & Capitulum. - typography.com (blog)
Võ Văn Thưởng

**Võ Văn Thưởng** (sündinud 13. detsembril 1970) on Vietnami poliitik, riigi president aastatel 2023–2024.
Vladimir Poobus

**Vladimir Poobus** (ka **Vladimir Pobus**; 1910 Tallinn – 1976 Tallinn) oli Eesti arst.

1932. aastal lõpetas ta Leningradis Kirovi-nimelise Sõjalis-Meditsiinilise Akadeemia. Seejärel töötas arstina Punaarmees ja arst-röntgenoloogina Leningradis. Tegutses arstina ka Leningradi blokaadi ajal. Oli NLKP liige.

Pärast sõda tuli tagasi Eestisse, 1945. aastast oli ta Toompea Raviasutuste Valitsuse Polikliiniku peaarst, hiljem Toompea Raviasutuste Valitsuse juhataja (ülem). 1948. aastast oli ka Tallinna Linna Töörahva Saadikute Nõukogu liige.

1954 mais nimetati ta Eesti NSV tervishoiu ministri asetäitjaks.

1960. aastate teises pooles ja 1970. aastate esimeses pooles oli ta Tallinna Vabariikliku IV Haigla peaarst.

Ta on maetud Tallinna Metsakalmistule.

## Tunnustus
*1945, 1947, 1960, 1970 Eesti NSV Ülemnõukogu Presiidiumi aukiri
*1967 Eesti NSV teeneline arst

## Viited

## Välislingid
*Jaan Märtin. Meenutusi ja mälestuskilde. Eesti Tervisekaitse Selts. Tallinn, 2008. Lk. 54–63.
Mait Käbin

**Mait Käbin** (sündinud 6. novembril 1966 Tallinnas) on korvpallur ja treener. 

Spordist huvitus isa eeskujul. Korvpalli hakkas harrastama Pärnu LNSK-s Lembit Rebase treeningurühmas. Mänginud Eesti noorte- ja juunioride koondises. 1984 NL-i noortemv-tel pronks. Tulnud 1988 Standardi ja 1999 BC Tallinna meeskonnas Eesti meistriks, 1994, 1997 ja 1998 saanud Eesti mv-tel hõbeda ning 1995 ja 1996 pronksi, 1997 ja 1999 olnud karikavõitjaid. A-st 2009 korvpallitreeneri IV kutsetase. Olnud 1997–2000 Tiit Soku Korvpallikooli tegevdirektor ja treener, 1994–99 Tallinna Rahumäe Põhikooli kehalise kasvatuse õpetaja ning a-st 2000 korvpalliklubi Pärnu juhatuse esimees ja treener, 2005–2011 Surju põhikooli direktor ja kehalise kasvatuse õpetaja. 

Mait Käbin on korvpalliklubi Pärnu asutaja, juhatuse liige ja treener alates aastast 2000. Eesti Korvpalliliit on valinud Maidu vabariigi parimaks noortetreeneriks hooajal 2006/2007, 2009/2010 ja 2013/2014.

## Isiklikku
Mait Käbin on lõpetanud 1985 TSIK-i ja 1992 Tallinna Pedagoogikaülikooli KKT (kehalise kasvatuse õpetaja eriala).

Ta on Aivo Käbini poeg. Vend Rait Käbin on korvpallur ja korvpallitreener. Mait Käbin on 185 cm pikk.

## Välislingid
*
Saulty

**Saulty** (pikardi: *Souty*) on vald Põhja-Prantsusmaal Pas-de-Calais' departemangus.

Saulty asub 21 km Arrasist edelas, teede D26 ja D79 ristumiskoha ümbruses.

2019. aasta alguse seisuga elas seal 775 inimest.

Huviväärsustest paiknevad seal vana linnuse jäljed, loss ja 16. sajandist pärinev St. Légeri kirik.


Pilt:62784-Saulty-Sols.png|Saulty kaardil
Pilt:saulty02.jpg|Saulty loss
Pilt:Saulty, F-62 (2).jpg|Kirik


## Vaata ka
* Pas-de-Calais' departemangu haldusüksuste loend

## Viited
Thornycrofti 72-jalane torpeedokaater

**Thornycrofti 72-jalane torpeedokaater** oli Teise maailmasõja algul Inglismaal Thornycrofti laevatehases Eesti (ja Läti) tellimusel valmistatud ja Iiri Mere- ja Rannavalveteenistuses kasutatud torpeedokaatrite klass (seeria). 

## Ajalugu

### Eesti plaanid
Algselt olid need torpeedokaatrid (toonases keelekujus torpeedopaadid) mõeldud Eestile ja Lätile. 

Sõjavägede ülemjuhataja poolt 14. detsembril 1937. a riigivanemale esitatud "Riigikaitse moderniseerimise plaanis" nähti muuhulgas mereväele ette vähemalt kolme kiir-mootortorpeedopaadi soetamise vajadust. 

Ehituseks aitas raha koguda Allveelaevastiku Sihtkapital. Kampaanias kustuti aluseid ka "allveelaevade hävitajateks". Müüdi vastavat postkaarti. Toonaste ajalehtede teatel telliti esimene "allveelaevade hävitaja" jaanuaris 1939. 25. mail 1939. a toimunud riigikaitse nõukogu istungil teatas kindralleitnant Paul Lill, et ette on nähtud tellida kolm torpeedopaati. Esimene neist oli juba tellitud Allveelaevastiku Sihtkapitali arvelt, kuna teiste tellimiseks tehtavat eeltööd.

Kaatrite ehitus algas Southamptonis 1939. a. kevadel. 
### Iirimaa teenistuses
Seoses maailmasõja algusega septembrist 1939. a ja tulenenud mereteede sulgumisega polnud võimalik kaatreid enam Inglismaalt Baltikumi kohale toimetada. Nii arvati kõik 1940-1943 valminud kaatrid hoopis Iiri Mere- ja Rannavalveteenistuse koosseisu nimedega M.1. - M.6. 

Esimene kaater, M.1. võeti teenistusse jaanuaris 1940, teine, M.2. sama aasta juunis. Hilisematel kaatritel M.3 - M.6 tehti mõningaid ehituslikke muudatusi ja need said suuremad. M.2. osales sõja käigus Dunkerque evakuatsioonis, sooritades kaks ülevedu. Seejuures oli kaatril inglise-iiri segameeskond.

Juba 1948. a arvati kõik kuus torpeedokaatrit teenistusest välja.

## Mudelid
Tänapäeval on Iirimaal valmistatud ja eksponeeritud kaatriklassi mudeleid: 
* M.1. ujuv raadio teel juhitav mudel mõõtkavas 1:16. Mudeli meisterdas George Cullen ja selle valmistamine võttis kaks aastat. Mudel asub Iirimaal Haulbowlines allohvitseride messis.
* M.1. mudel Dublinis Dun Laoghaires Iiri Rahvuslikus Meremuuseumis.
* Ilmselt hilisema versiooni mudel Iirimaal Dublinis Iiri Rahvusmuuseumis endises Collinsi sõjaväelinnakus.

## Vaata ka
* Allveelaevastiku Sihtkapital
* Sulev (torpeedopaat)
* Torm (laev)

## Välislingid
* Warshipsresearch
* Navypedia.org
* Warspot.ru
** Warspot.ru - Iiri torpeedokaatrid merel
* Coastmonkey.ie
Serge Lifar

**Serge Lifar** (ukraina keeles Сергiй Михайлович Лифар *Sergi Mõhhailovõtš Lõfar*; 15. aprill (vkj 2. aprill) 1905 Kiiev – 15. detsember 1986 Lausanne) oli ukraina päritolu Prantsusmaa balletitantsija, koreograaf ja ballettmeister. 

Lifar õppis balletitantsijaks Kiievis Bronisława Niżyńska stuudios. 1922. aastal Niżyńska emigreerus Prantsusmaale, kus hakkas tegema koostööd Sergei Djagileviga. Aasta hiljem emigreerus ka Lifar. Pariisis sai Lifar varsti Djagilevi balletitrupi esitantsijaks. Pärast Djagilevi surma 1929. aastal kutsuti 24-aastane Lifar Pariisi Ooperi balletitruppi juhtima (oli kunstiline juht 1930–1945 ja 1947–1958).   

Lifar oli balletis uusklassikalise suuna rajajaid. 1955. aastal pidas ta Sorbonne'is loenguid tantsuteooriast ja tantsuajaloost. 

1960. aastal töötas ta külalisballettmeistrina Soome Rahvusooperis.

Elu jooksul ilmus Lifaril üle kahekümne raamatu, sealhulgas mitu memuaarteost.

## Tunnustus
*Oli valitud Académie des Beaux-Artsi liikmeks
* Ordre des Arts et des Lettresi komandöriklassi orden
* Auleegioni rüütliklassi orden

## Teoseid
* *Du temps que j'avais faim*. Stock, 1935.
* *Pensées sur la danse*. Paris, Bordas, 1946.
* *Traité de danse académique*. Paris, Bordas, 1949.
* *Histoire du ballet russe*. Paris, Nagel, 1950.
* *Traité de chorégraphie*. Paris, Bordas, 1952.
* *A History of Russian Ballet*. Londres, 1954.
* *Ma vie*. Julliard, 1965.
* *Les Mémoires d'Icare*. Paris, Filipacchi, 1989.
* *Le Manifeste du chorégraphe*. Paris, Étoile, 1935.

## Kajastamine filmis
*1983. aastal linastunud Emil Loteanu filmis "Anna Pavlova" mängis Serge Lifari osas Igor Skljar.

## Viited

## Välislingid
Savy-Berlette

**Savy-Berlette** on vald Põhja-Prantsusmaal Pas-de-Calais' departemangus.

Savy-Berlette asub 19 km Arrasist loodes, teede D74, D76 ja D82 ristumiskoha ümbruses.

## Huviväärsused

* 18. sajandi kabel ja kalmistuvärav.
* St. Martini kirik, pärineb 16. sajandist.
* 18. sajandi loss.

## Vaata ka

* Pas-de-Calais' departemangu haldusüksuste loend

## Viited
Elva valla lipp

**Elva valla lipp** on Tartu maakonnas asuva Eesti haldusüksuse Elva valla lipp. 

Lipp on kinnitatud 26. märtsil 2018. Lipu autor on Kristi Koppel.

## Lipu kirjeldus
Elva valla lipp on sinine väli, mille keskel on valge topelt kolmjalg. Lipu laiuse ja pikkuse suhe on 7:11. 

## Põhjendus
Üks kolmjalg tähistab vallarahva minevikku ning teine tulevikku. Koos, läbipõimunult, tähistavad nad olevikku. Topelt kolmjala, või keldi kolmjala,  kuus otspunkti tähistavad ühinenud kuut endist piirkonda ning nendes piirkondades elavaid inimesi. Sinine värv tähistab piirkonna rohkeid  veekogusid ning rahu. Topelt kolmjala valge värvus, mis on dubleeritud hõbedaseks, tähistab puhast loodust ning tarkust.

## Vaata ka

* Elva lipp
* Elva vald
* Elva valla vapp

## Välislingid
*Elva valla sümboolika
Séricourt

**Séricourt** on vald Põhja-Prantsusmaal Pas-de-Calais' departemangus.

Séricourt asub 40 km Arrasist läänes, teede D82 ja D104 ristumiskoha ümbruses.

## Huviväärsused

* St. Martini kirik, pärineb 16. sajandist.
* Restaureeritud talumaja, sisaldab Gouy vana kloostri elemente.

## Vaata ka

* Pas-de-Calais' departemangu haldusüksuste loend

## Viited
Sibiville

**Sibiville** on vald Põhja-Prantsusmaal Pas-de-Calais' departemangus.

Sibiville asub 32 km Arrasist läänes ja 8 km Saint-Pol-sur-Ternoise'ist lõunas, maantee D82 ääres.

## Huviväärsused

* 16. sajandi kabel.
* Notre-Dame'i kirik, pärineb 16. sajandist.

## Vaata ka

* Pas-de-Calais' departemangu haldusüksuste loend

## Viited
M60 AVLB

**M60 AVLB** on lahingutank M60 Patton korpusele paigaldatud välja lastav ja tagasitõmmatav käärid-tüüpi sild (inglise keeles **M60 Armored Vehicle Launched Bridge**, lühend **M60 AVLB**), mida kasutatakse kahe liigendiga, kokku 18&nbsp;m pikkuse silla välja laskmiseks ja tagasitõmbamiseks. AVLB koosneb kolmest peamisest osast, milleks on stardiseade, sõiduki kere ja sild.

## Viited
Uusklassikaline ballett

**Uusklassikaline  ballett** on 20. sajandil tekkinud klassikalise balleti stiil, mida ilmestasid George Balanchine'i lavateosed. Termin "uusklassikaline ballett" võeti kasutusele 1920. aastatel seoses Sergei Djagilevi ballettidega, vastuseks romantilise balleti liialdustele. 

## Uusklassikalise balleti suuna viljelejaid
*George Balanchine
*Serge Lifar
*Frederick Ashton
*Roland Petit
*Kenneth MacMillan
*Jerome Robbins
*John Cranko

## Vaata ka
*Nüüdisballett
Simencourt

**Simencourt** on vald Põhja-Prantsusmaal Pas-de-Calais' departemangus.

Simencourt asub 11 km Arrasist edelas, teede D7 ja D67 ristumiskoha ümbruses.

## Huviväärsused

* 18. sajandi häärber.
* St. Médardi kirik, pärineb 16. sajandist.

## Vaata ka

* Pas-de-Calais' departemangu haldusüksuste loend

## Viited
Siracourt

**Siracourt** on vald Põhja-Prantsusmaal Pas-de-Calais' departemangus.

Siracourt asub 43 km Arrasist läänes ja 5 km Saint-Pol-sur-Ternoise'ist läänes, teede D100 ja N39 ristumiskoha ümbruses.

## Huviväärsused

* Moodne St. Germaini kirik, pärast Teist maailmasõda koos ülejäänud külaga uuesti üles ehitatud.
* Teise maailmasõja ajal ehitatud Siracourt'i V-1 punker.

## Vaata ka

* Pas-de-Calais' departemangu haldusüksuste loend

## Viited
Hrestivka

**Hrestivka** (ka Kirovskoje; vene Кировское) on linn Ukrainas Donetski oblastis Horlivka rajoonis. Asub Venemaa poolt annekteeritud alal.

1954. aastatel rajatud kaevandusasula sai 1956. aastal nimeks Kirovskoje (Kirovske) ja linnaks 1958. aastal.

Donbassi sõja ajal, 2014. aasta aprillis võtsid valitsusvastased relvajõud linna oma kontrolli alla. 2016. aastal andis Ukraina keskvõim linnale nimeks Hrestivka. Mässulised jätkavad nime Kirovskoje kasutamist. 

2019. aastal oli linnas 27 660 elanikku.

## Viited
Horodok (Hmelnõtskõi oblast)

**Horodok** (ukraina Городок) on linn Ukrainas Hmelnõtskõi oblastis Hmelnõtskõi rajoonis. Horodok asub Smotrõtši jõe ääres, Hmelnõtskõist umbes 52 km edelas.

Asulat on esmamainitud 1362. aastal. Linnaõigused sai 1957. aastal.

2019. aastal oli linnas 16 046 elanikku.

## Viited

## Välislingid
*https://gorodocka-gromada.gov.ua/
Sombrin

**Sombrin** on vald Põhja-Prantsusmaal Pas-de-Calais' departemangus.

Sombrin asub 23 km Arrasist edelas, teede D59, D80 ja D79 ristumiskoha ümbruses.

## Huviväärsused

* 16. sajandi lossi varemed.
* St. Vaasti kirik, pärineb samuti 16. sajandist.

## Vaata ka

* Pas-de-Calais' departemangu haldusüksuste loend

## Viited
Nüüdisballett

**Nüüdisballett** on tantsuvorm, mis sisaldab klassikalise balleti ja nüüdistantsu elemente. See kasutab klassikalist balletitehnikat, sealhulgas paljudel juhtudel ka klassikalist varvastel tantsimise tehnikat, kuid võimaldab tantsija ülakehal suuremat liikumisvabadust ja ei ole piiratud traditsioonilises klassikalises balletis esinevate rangelt määratletud kehajoonte ja vormidega.

## Vaata ka
*Nüüdistants
*Uusklassikaline ballett

## Välislingid
*Videolõik Boriss Eifmani nüüdisballeti lavastusest. facebook.com, 7. detsember 2016
Heinkel He 113

**Heinkel He 113** oli propaganda ja desinformeerimise eesmärgil välja mõeldud Saksa hävituslennuk. Tegelikult ei olnud sellist lennukit olemas, avaldatud fotodel olid Heinkel He 100D-1 lennukid. Number ei olnud siiski juhuslik – He 100 oleks pidanud saama tähiseks He 113, kui Ernst Heinkel ei oleks oma mõjuvõimu kasutades kaubelnud sellele ilusamat numbrit.

1940. aastal avaldati mitmes Saksamaa väljaandes fotod justkui relvastuses olevast uuest öisest hävituslennukist Heinkel He 113. Luftwaffe ajakiri Der Adler väitis, et lennuk oli ennast igati heast küljest näidanud lahinguis Norra ja Taani kohal. Artikli juures avaldatud fotodel olnud lennukeid väideti "ühte meie öiste hävituslennukite üksusesse" kuuluvaiks. He 100 lennukid ei olnud tegelikult öölendudeks varustatud.

Ei ole päris selge, kas selle infooperatsiooni eesmärgiks oli tugevdada oma riigi kodanike moraali brittide öiste pommirünnakute algamise puhul või sooviti hirmutada vastast. Küll suudeti aga eksitada liitlaste luuret. He 113 ilmus vastaspoole luureandmetesse kui tootmises ja kasutuses olev lahingulennuk. Teatati nendega toimunud õhulahinguist ja isegi neis allatulistatud lennukeist. NSV Liidus olid lennuväele trükitud välismaiste lennukite teatmikes kirjas mõlemad tüübid, nii He 100 kui ka He 113.

## Välislingid
Le Souich

**Le Souich** on vald Põhja-Prantsusmaal Pas-de-Calais' departemangus.

Le Souich asub 37 km Arrasist edelas, teede D59 ja D257 ristumiskoha ümbruses, Somme'i departemangu piiri ääres.

## Vaata ka

* Pas-de-Calais' departemangu haldusüksuste loend

## Viited
Tangry

**Tangry** on vald Põhja-Prantsusmaal Pas-de-Calais' departemangus.

Tangry asub 36 km Arrasist loodes, teede D70, D77 ja D99 ristumiskoha ümbruses.

## Huviväärsused

* St. Omeri kirik, pärineb 16. sajandist.

## Vaata ka

* Pas-de-Calais' departemangu haldusüksuste loend

## Viited
Alex Matthias Tamm

**Alex Matthias Tamm** (sündinud 24. juulil 2001 Tallinnas) on Eesti jalgpallur (ründaja). Ta mängib Sloveenia kõrgliigaklubis Ljubljana Olimpija.

## Koondisekarjäär
A-koondise debüüdi tegi Tamm 8. jaanuaril 2023 sõprusmängus Islandi vastu. Samas mängus tegid oma debüüdi veel Karl Andre Vallner, Erko Jonne Tõugjas, Joan Jakovlev, Nikita Vassiljev ja Marko Lipp.

Koondisekarjääri esimese värava lõi ta 26. märtsil 2024 sõprusmängus Soome vastu. Teise värava lõi ta sama aasta Balti turniiri mängus 8. juunil Fääri saarte vastu. 

## Karjääri statistika
### Klubi
*Uuendatud seisuga 13 Märts 2025*

### Koondis
*Uuendatud seisuga 14. oktoober 2024*

## Saavutused
### Meeskondlik
;Nõmme Kalju FC U21:
*Esiliiga B: 2017

;Nõmme Kalju FC:
*Premium liiga: 2018
*Eesti Superkarikas: 2019

;Ljubljana Olimpija
*Sloveenia Prva liga: 2024/25

### Individuaalne
*Premium liiga aasta parim noormängija: 2022

## Vaata ka
*Eesti jalgpallikoondislaste loend

## Viited

## Välislingid
*
*
*Transfermarkti profiil
Houstoni Ballett

**Houstoni Ballett** (inglise keeles *Houston Ballet*) on Texase osariigis Houstonis tegutsev balletikollektiiv.

Houston Balletis oli 2023. aasta veebruari seisuga 59 tantsijat. Tantsijate arvult oli Houstoni Ballett Ameerika Ühendriikide suuruselt viies balletikollektiiv. Esitantsijaid oli üheksa (2022). Varem on Houstoni Balletis töötanud ka Linnar Looris, kes 2008. aastal sai seal solistiks ja 2011. aastal esitantsijaks. Aastatel 2009–2017 on Houstonis tantsinud ka William Newton, kes 2020. aastast on Eesti Rahvusballeti solist.

Houstoni Balleti kunstiline juht 2003. aastast on Austraalia Balleti endine esisolist Stanton Welch.

## Viited

## Välislingid
*Koduleht
Ioan Yakovlev

**Ioan Yakovlev** (sündinud 19. jaanuaril 1998 Sillamäel) on Eesti jalgpallur (poolkaitsja). Ta mängib Eesti Premium liiga klubis Tallinna FCI Levadia. 

## Elukäik
Sillamäel sündinud Yakovlev sai isa kaudu sai Eesti kodakondsuse ja ema kaudu Vene kodakondsuse. Teatavasti pole Eestis aga topeltkodakondsus lubatud. Yakovlev mängis noorena JK Sillamäe Kalevi ja Tallinna FCI Levadia noortemeeskondades. 13-aastaselt sai ta kutse Peterburi Zeniti, idanaabri ühe parima jalgpalliklubi noorteakadeemiasse. Yakovlev valis 15-aastaselt Vene kodakondsuse, sest klubi Zenit süsteemis mängimiseks tuli valida kodakondsus. Noorteakadeemias treenis Yakovlev kaks ja pool aastat, selles toetas teda Venemaal elav onu.

Venemaal kuulus ta 2014. aastal Akademia Zenit St. Petersburg klubi koosseisu. Aastatel 2015–2019 mängis Yakovlev Eestis mitmes klubis ja seejärel siirdus Hispaaniasse. Pärast Hispaania klubides mängimist pöördus Yakovlev 2022. aastal tagasi Eestisse. Kuna tema soov oli mängida Eesti koondises, vahetas ta 2022. aastal Vene kodakondsuse Eesti oma vastu.

Tema vend on jalgpallur Svjatoslav Jakovlev, kes on mänginud Eesti meistrivõistlustel Tallinna FC Levadia U21 meeskonnas, aga ka Narva, Kohtla-Järve ja Sillamäe klubides.

## Klubikarjäär
### Segunda División B klubid
Aastatel 2019–2021 mängis Yakovlev Hispaania teise ​​divisjoni B liiga klubides, mis oli perioodil 1977–2021 Hispaania jalgpalliliigasüsteemi tugevuselt kolmas liiga. See oli loodud teise ja kolmanda divisjoni vaheliseks vaheliigaks. Selles poolprofessionaalses liigas mängis 80 meeskonda 4 grupis.
### Tallinna FCI Levadia
2022. aasta detsembris liitus Yakovlev uuesti Tallinna FCI Levadiaga, sõlmides 2,5 aasta pikkuse lepingu.

## Koondisekarjäär
A-koondise debüüdi tegi Jakovlev 8. jaanuaril 2023 sõprusmängus Islandi vastu. Samas mängus tegid oma debüüdi veel Karl Andre Vallner, Erko Jonne Tõugjas, Alex Matthias Tamm, Nikita Vassiljev ja Marko Lipp.

Oma kolmandas koondisemängus, mis toimus Aserbaidžaani koondise vastu 11. oktoobril 2024, lõi Yakovlev esimese värava koondisemängus.

## Karjääri statistika
### Klubi
*Uuendatud seisuga 11. oktoober 2024*

### Koondis
*Uuendatud seisuga 11. oktoober 2024*

## Vaata ka
*Eesti jalgpallikoondislaste loend
*Eesti jalgpallikoondis

## Viited

## Välislingid
*
*
*Ioan Yakovlev - Transfermarkti profiil
*Ioan Yakovlev meenutas, et sai Eesti kodakondsuse tagasi ootamatult lihtsalt. soccernet.ee, 19. märts 2024.
* Madis Kalvet. Kes on vutifänne oma kiirusega lummanud Ioan Yakovlev? Eesti passi sai ta tagasi alles 2022. aastal. sport.delfi.ee, 12. oktoober 2024.
Nikita Vassiljev

**Nikita Vassiljev** (sündinud 7. oktoobril 2003 Tartus) on Eesti jalgpallur (poolkaitsja). Ta mängib Eesti Premium liiga klubis Tallinna FCI Levadia. 

## Klubikarjäär

## Koondisekarjäär
A-koondise debüüdi tegi Vassiljev 8. jaanuaril 2023 sõprusmängus Islandi vastu. Samas mängus tegid oma debüüdi veel Karl Andre Vallner, Alex Matthias Tamm, Joan Jakovlev, Erko Jonne Tõugjas ja Marko Lipp.

## Karjääri statistika
### Klubi
*Uuendatud seisuga 9. märts 2023*

### Koondis
*Uuendatud seisuga 24. november 2023*

## Vaata ka
*Eesti jalgpallikoondislaste loend

## Viited

## Välislingid
*
*
*Transfermarkti profiil
San Francisco Ballett

**San Francisco Ballett** (inglise keeles *San Francisco Ballet*) on California osariigis San Franciscos 1933. aastast tegutsev balletikollektiiv.

San Francisco Balletis on 2023. aasta veebruari seisuga 19 esitantsijat.
Varem on seal esitantsijana töötanud ka Tiit Helimets (2005–2023).

San Francisco Balleti kunstiline juht alates 2022. aastast on Tamara Rojo, kes varem on olnud esitantsija Kuninglikus Balletis ja Inglise Rahvusballetis ning olnud ühtlasi aastatel 2012–2022 Inglise Rahvusballeti kunstiline juht.
 
## Viited

## Välislingid

*Koduleht
Marko Lipp

**Marko Lipp** (sündinud 19. märtsil 1999 Tallinnas) on Eesti jalgpallur (kaitsja). Ta mängib Eesti Premium liiga klubis Tallinna FC Flora. 

## Klubikarjäär
### Tallinna FC Flora
2022. jaanuaris liitus Lipp Premium liiga klubiga Tallinna FC Floraga.

## Koondisekarjäär
A-koondise debüüdi tegi Lipp 8. jaanuaril 2023 sõprusmängus Islandi vastu. Samas mängus tegid oma debüüdi veel Karl Andre Vallner, Alex Matthias Tamm, Joan Jakovlev, Nikita Vassiljev ja Erko Jonne Tõugjas.

## Karjääri statistika
### Klubi
*Uuendatud seisuga 17. detsember 2023*

### Koondis
*Uuendatud seisuga 17. detsember 2023*

## Saavutused
### Meeskondlikud
;Tallinna FCI Levadia:
*Eesti karikas: 2018, 2021

;Tallinna FC Flora:
*Premium liiga: 2022, 2023

## Vaata ka
*Eesti jalgpallikoondislaste loend

## Viited

## Välislingid
*
*
*Transfermarkti profiil
Horodõštše

**Horodõštše** (ukraina Городище) on linn Ukrainas Tšerkassõ oblastis Tšerkassõ rajoonis. Asub Vilšanka jõe ääres, 61 km Tšerkassõst lääne pool.

Asula on teada 16. sajandist. 1930. aastatest 1945. aastani oli asula nimi **Imeni H. I. Petrovskoho**.
1956 sai Horodõštše linnaõigused.

2017. aastal oli linnas 13 984 elanikku.

## Viited

## Välislingid

*https://gormrada.gov.ua/
Glagoolitsa

**Glagoolitsa kiri** (ⰳⰾⰰⰳⱁⰾⰹⱌⰰ *glagoolitsa*) on vanim teadaolev slaavi tähestik. Üldiselt nõustutakse, et selle lõi 9. sajandil Thessalonikist pärit munk püha Kyrillos. Bütsantsi keiser Michael III saatis tema ja ta venna püha Methodiose aastal 863 Suur-Määri riiki, et levitada kristlust piirkonna lääneslaavlaste seas. Vennad otsustasid tõlkida liturgilised raamatud kaasaja elanikkonnale arusaadavasse slaavi keelde (praegu tuntud kui vanaslaavi keel). Kuna selle keele sõnu ei olnud lihtne kirjutada ei kreeka ega ladina tähestikku kasutades, otsustas Kyrillos leiutada uue kirja – glagoolitsa, mille aluseks oli slaavi hõimude kohalik dialekt Bütsantsi Thessalooniki teemast.

Pärast Kyrillose ja Methodiose surma lõpetati glagoolitsa tähestiku kasutamine Moraavias poliitilistel või usulistel vajadustel. Aastal 885 andis paavst Stephanus V välja bulla, et piirata kristlike jumalateenistuste levitamist ja lugemist muudes keeltes peale ladina või kreeka. Umbes samal ajal andis Svatopluk I Frangi impeeriumi huve järgides kohtu alla Kyrillose ja Methodiuse õpilased ning saatis nad Suur-Määrimaalt välja. Aastal 886 saabusid Ohridi Clement (tuntud ka kui Kliment), Naum, Gorazd, Angelar ja Sava esimesse Bulgaaria impeeriumi, kus Bulgaaria tsaar Boriss I võttis nad soojalt vastu. Bulgaarias kasutati 13.–14. sajandini nii glagoolitsa kui ka kirillitsa tähestikku. Kirillitsa tähestik (mis laenas mõned tähed glagoolitsa tähestikust) töötati välja Preslavi kirjanduskoolis 9. sajandi lõpus. Glagoolitsa tähestikku säilitasid ainult Horvaatia ja Dalmaatsia vaimulikud, et kirjutada kirikuslaavi keelt kuni 19. sajandi alguseni. Glagoolitsa levis ka Böömimaal jälgedega Pannoonias, Määrimaal ja Venemaal.

Ladina ja kirillitsa tähestiku kasutuselevõtmisega kõigis slaavi keelt kõnelevates maades jäi glagoolitsa kiri kirikuslaavi keele jaoks piiratud liturgiliseks kasutuseks peamiselt ida-õigeusu ja ida-katoliku kirikus, mis on vanaslaavi keele otsene järeltulija.

## Viited
Vladivostoki XIV keskkool

**Vladivostoki XIV keskkool** on üldhariduskool Venemaal Vladivostokis. Koolile on antud 2022. aasta suvel Venemaa erioperatsiooni käigus Ukrainas hukkunud Venemaa kangelase, Süürias, Donbassis ja Ukrainas relvaga Venemaa huve kaitsnud Wagneri grupeeringu kriminaalkurjategijast võitleja Jevgeni Orlovi nimi.
 
## Viited

## Välislingid
* Koduleht
Česká televize

**Česká televize** (lühend: **ČT**) on Tšehhi avalik-õiguslik televisioon, mis edastab seitset kanalit. See asutati pärast Sametrevolutsioon 1992. aastal ja on 1953. aastal asutatud Tšehhoslovakkia televisiooni järglane.
TV4 AB

**TV4 AB** (endine **Nordisk Television AB**; varem kaubeldi nimega **TV4-gruppen**) on Rootsi meediaettevõte, mis kuulub TV4 Media kaudu Telia Company-le ( varem tuntud kui Bonnier Broadcasting). Ettevõttele kuulub Rootsi suurim kommerts-telekanal TV4.
C More

**C More Entertainment AB** on tasulise televisiooni ettevõte, mis varem tegutses nime all Canal+. See on suunatud Põhjamaadele ja sellel on eraldi kanal Rootsis (C More Film).

C More Entertainmenti peamised konkurendid on Viasat Film ja Viasat Sport, mis kuuluvad Nordic Entertainment Groupi (NENT) alates 2018. aastast.

Alates 30. oktoobrist 2012 on C More kanalid Soomes komplekteeritud MTV Oy premium-kanalitega. Kombineeritud pakett kandis algselt nime MTV3 Total (hiljem MTV Total), kuid 2017. aastal muudeti see tagasi C More'iks.
Metal Ligaen

**Metal Ligaen** on Taani jäähoki kõrgeim liiga. Liiga on loodud 1954. aastal. Liigas mängib 9 klubi.

## Klubid hooajal 2025–2026

## Välislingid
* Ametlik koduleht
Tėveliai

**Tėveliai** (žemaidi *Tievelē*) on küla Leedus Skuodase rajoonis Mosėdise vallas Bārta jõe ääres.

## Elanikkond


* 92 (1902)
* 105 (1923)
* 97 (1959)
* 97 (1970)
* 99 (1979)

* 69 (198 (1989)
* 73 (2001)
* 48 (2011)
* 45 (2021)


## Viited

## Välislingid

*Küla portaalis vietoves.Lt
Virbalai

**Virbalai** (žemaidi *Vėrbalā*) on küla Leedus Skuodase rajoonis Mosėdise vallas Bārta jõe ääres. Külas on Virbalai kalmistu.

## Elanikkond


* 133 (1902)
* 190 (1923)
* 141 (1959)
* 146 (1970)
* 98 (1979)

* 72 (198 (1989)
* 57 (2001)
* 53 (2011)
* 40 (2021)


## Viited
Gaubės

**Gaubės** on küla Leedus Skuodase rajoonis Mosėdise vallas Bārta jõe ääres.

Külla ulatub osaliselt Natura 2000 ala Mosėdise ümbruskond. Külas on Gaubėse kalmistu.

Muinsuskaitse all on üks majapidamine, kus on säilinud vana taluarhitektuuri näidistena elumaja ja ait. Ka on kaitse all votiivkabel neitsi Maarja kujutise ja ehisristiga, ja teine votiivkabel Jan Nepomucký kujuga.

## Elanikkond


* 81 (1902)
* 94 (1923)
* 126 (1959)
* 97 (1970)
* 49 (1979)

* 23 (1989)
* 16 (2001)
* 12 (2011)
* 6 (2021)


## Viited
Teneur

**Teneur** on vald Põhja-Prantsusmaal Pas-de-Calais' departemangus.

Teneur asub 40 km Arrasist loodes, teede D97 ja D94 ristumiskoha ümbruses, Ternoise'i jõe kallastel.

## Huviväärsused

* St. Germaini kirik, pärineb 18. sajandist.

## Vaata ka

* Pas-de-Calais' departemangu haldusüksuste loend

## Viited
Ternas

**Ternas** (lääneflaami: *Ternast*) on vald Põhja-Prantsusmaal Pas-de-Calais' departemangus.

Ternas asub 37 km Arrasist läänes, teede D8 ja D83 ristumiskoha ümbruses.

## Huviväärsused

* St. Vaasti kirik, pärineb 16. sajandist.
* 16. sajandi häärber.

## Vaata ka

* Pas-de-Calais' departemangu haldusüksuste loend

## Viited
Thélus

**Thélus** on vald Põhja-Prantsusmaal Pas-de-Calais' departemangus.

## Vaata ka

* Pas-de-Calais' departemangu haldusüksuste loend

## Viited
Kuninglik Ballett

**Kuninglik Ballett** (inglise keeles *Royal Ballet*) on Briti balletikollektiiv, mille koduteater on 1946. aastast Londoni kesklinnas Covent Gardenis asuv Royal Opera House. Kuninglik Ballett viljeleb peamiselt klassikalist balletti.

Kuningliku Balleti asutamisaastaks loetakse 1931. aastat, kui Ninette de Valois lõi balletikollektiivi Vic-Wells Ballet (1939. aastast Sadler's Wells Ballet), millest 1946. aastal sai Royal Opera House'i püsitrupp. Kollektiiv sai 1956. aastal kuningliku hartaga (*Royal Charter*) kuninglikuks balletiks. 

Neli Kuningliku Balleti tantsijat on pälvinud aunimetuse *[[prima ballerina assoluta]]* (teiste seas Margot Fonteyn). 

## Tuntud Kuningliku Balleti tantsijaid
Kuningliku Balleti esitantsijaid on olnud näiteks Alexandra Ansanelli, John Cranko, Sarah Lamb, Natalija Makarova, Vadim Muntagirov, Marianela Núñez, Rudolf Nurejev, Natalja Ossipova, Merle Park, Sergei Polunin ja Tamara Rojo. 

Külalissolistina on Kuninglikus Balletis tantsinud teiste seas Ethan Stiefel, Igor Zelenski ja Nino Ananiašvili.

## Vaata ka
*Kuninglik Balletikool
*Birminghami Kuninglik Ballett

## Välislingid

*Koduleht
Fergana

**Fergana** (1876–1907 **Novõi Margelan**, 1907–1924 **Skobelev**) on linn Usbekistanis, Fergana vilajeti keskus. Linn asub Fergana orus, Kõrgõzstani piirist ligikaudu 14 km kaugusel.

Fergana on oluline tööstuslinn.

Linn on asutatud 1876. aastal, pärast Kokandi khaaniriigi ühendamist Venemaa Keisririigiga. Esialgu sai linn lähedal asuva Marg‘iloni järgi nimeks **Novõi Margelan**. 1907. aastal sai linn uueks nimeks **Skobelev**. Praegust nime kannab Fergana alates 1924. aastast.

## Viited
La Thieuloye

**La Thieuloye** on vald Põhja-Prantsusmaal Pas-de-Calais' departemangus.

Le Thieuloye asub 40 km Arrasist loodes, teede D77 ja N41 ristumiskoha ümbruses.

## Huviväärsused

* Notre-Dame'i kirik, pärineb 19. sajandist.
* Vanad hooned ja joogikaevud.

## Tuntud inimesi

*Robert-François Damiens (1715–1757), kes saavutas kurikuulsuse Prantsusmaa Louis XV mõrvakatse ja sellele järgnenud kohutava hukkamisega, sündis külas.

## Vaata ka

* Pas-de-Calais' departemangu haldusüksuste loend

## Viited